[{"text_idx": "#000003", "text": "Mae wardrobs merched Cymru yn orlawn, o fargeinion siopa elusen i hen hen ddillad does gynom ni ddim mo\u2019r calon i'w rhoi i ffwrdd. Ond, yn fwy \u2018na jest cist llawn defnydd, mae wardrobs merched Cymru llawn storis. Mae pob dilledyn yn geidwad i hanesion difyr ac atgofion melys.\nYmysg y ffasiynol yn swyddfa Radio Cymru Mirain Iwerydd, cyflwynydd o fri sy\u2019n diddanu\u2019r genedl ar ei sioe frecwast penwythnosol.\nCefais y cyfle i sgwrsio gyda Mirain i\u2019w holi pa drysorau sy\u2019n byw yn ei wardrob hi. Cychwynnais drwy ofyn be ydi\u2019r fargen ora\u2019 mae hi wedi dod ar ei draws, ac yna ymddangoswyd siaced yn y piws mwyaf llachar erioed!"}, {"text_idx": "#000004", "text": "Mirain Iwerydd:\u201cWnes i gael hwn mewn siop elusen yn Aber am \u00a35! Fi jest yn meddwl fod e\u2019n hyfryd achos mae e\u2019n fully-lined, mae e\u2019n rili safonol a oedd e\u2019n \u00a35! Stori ddoniol... nath ffrind fi ffeindio fe\u2019n wreiddiol, ond oni \u2018di cwympo mewn cariad ar o\u0302l i fi weld e, nes i snatchio fe mas o'i dwylo hi! Mae o fel stolen jacket dipyn bach, ond nes i ofyn iddi \u2018ti\u2019n siw\u0302r ti ddim moyn e?\u2019 a odd hi fel \u2018na mae o\u2019n fine, gei di fe\u2019 ond dwi wedi cynnig bod hi\u2019n gallu rhannu\u2019r siaced. Dwi yn absolutely caru\u2019r siaced yma a oedd e \u2018mond yn \u00a35!\u201d\nLlio Angharad: Pan ti\u2019n disgyn mewn cariad efo dilledyn, does \u2018na ddim byd yn gallu cal yn y ffordd nagos?\nMI: Yn union, oni jest fel OMG \u2018ma rhaid i fi gal hwnna, ma rhaid i fi gal e!"}, {"text_idx": "#000005", "text": "LA: Be ydi\u2019r dilledyn efo\u2019r atgofion mwyaf melys?\nMI: Fi \u2018di dewis y par o ddyngari\u0302s \u2018ma. Wnes i wni\u0308o\u2019r rhain allan o hen gyrtans yn ystod y lockdown cyntaf. Odd dim syniad be oni\u2019n neud efo peiriant wni\u0308o yn ystod y lockdown cyntaf, wnes i jest gweld y rhain [y cyrtans] yn ty\u0302 fi a meddwl \u2018hei, fydda nhw\u2019n neud dilledyn rili col\u2019. Ac wedyn wnes i fideo Hansh, ac wedyn dyna sut wnes i ddechre yn y byd cyflwyno. Ma\u2019 rhain wastad yn dod ag atgofion rili rili melys i fi achos dyna\u2019r tro cynta pan wnes i rain oni fel \u2018hei, fi\u2019n actually rili joio cyflwyno a ma\u2019 pobl eraill yn meddwl dwi ddim too bad yn neud e\u2019, ma\u2019 popeth fi di neud yn y byd cyflwyno ar y radio a phethe fi fel kind of yn diolch am hwnna i gyd i'r rhain. A ma nhw\u2019n rili cosy a\u2019r peth cynta wnes i wni\u0308o! Dwi wedi cwympo mewn cariad efo gwni\u0308o ar o\u0302l creu'r rhain."}, {"text_idx": "#000006", "text": "LA: Ma\u2019 cyrtans yn neud y dillad gora\u2019!\nMI: Ma\u2019r defnydd mor safonol, yn eitha trwchus rili. Ond fi \u2018di dinistrio'r rhain trwy roi nhw yn y golch gormod! Wnes i wneud y rhain cyn i fi ddysgu shwt i drin ffabrig yn iawn felly fi\u2019n madda\u2019 i fi\u2019n hunan am hwna! Fi ddim rili\u2019n gwisgo nhw lot rw\u0302an achos fi moyn cadw nhw.\nLA: Pa ddilledyn ti\u2019n ei wisgo fwya?\nMI: Odd \u2018na lot o betha gallen i wedi ei ddewis i hwn achos bo fi yn dueddol o jest wisgo\u2019r run outfits, ond dwi wedi dewis siaced o Lucy and Yak. Fi jest constantly gwisgo achos fi jest yn caru\u2019r siaced yma. Un, mae o jest rili cyffyrddus ac er mae o\u2019n rili blodeuog, mae o\u2019n mynd efo popeth. A dwi\u2019n caru dillad Lucy and Yak. Ma\u2019 hanner wardrobe fi ar hyn o bryd yn Lucy and Yak! Os ti\u2019n edrych ar Instagram fi (@mirainiwerydd), fi\u2019n gwisgo\u2019r siaced yma fel pum gwaith! Ond ma\u2019 \u2018na loads o bethe gallen i wedi ei ddewis achos fi\u2019n gwisgo\u2019r run outfits on repeat a fi\u2019n cal y mwyaf mas o ddillad fi fi\u2019n gallu. Os dyw e ddim yn cwympo ar led wedyn fi\u2019n cadw fe ac yn ei wisgo fe!"}, {"text_idx": "#000007", "text": "Wrth edrych drwy gyfrif Instagram Mirain, mae\u2019n amlwg iawn tasa ei dillad yn gallu siarad fydda nhw byth yn stopio siarad am ei anturiaethau. Tybed pa atgofion fydd ei dillad yn hel wrth iddi fynd o nerth i nerth fel cyflwynydd dros y blynyddoedd nesaf?"}]